proxectonos/corpus_dominio_legal_administrativo_tmp huggingface dataset:
10/06/2015 | Administración LocalMunicipal
Curtis
Aprobación do padrón de usuarios do servizo de recollida de lixo ano 2015

A Xunta de Gorberno Local do día 3 de xuño de 2015, por unanimidade de todos os seus membros, adoptou o seguinte acordo: PRIMEIRO.- Aprobar o padrón fiscal de usuarios do Servizo de recollida do lixo do ano 2015, ordenanza fiscal reguladora Nº 5. SEGUNDO.- Expoñer ó público o Padrón de Usuarios do ano 2015 por un importe de 307.154,90 €, polo prazo dun mes dende esta publicación. Esta exposición servirá de notificación colectiva a tódolos contribuíntes nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO.- Contra o padrón de usuarios tódolos interesados poderán interpor recurso de reposición, segundo disposto no artigo 14 do Real Decreto Legislativo 2/2004, de cinco de marzo, polo que se aproba o Texto Refundido da Lei Reguladora de Facendas Locais, no prazo dun mes contado dende o día seguinte ó remate da exposición ó público do padrón. A interporsición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso administrativo, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativo. Tamén poderá interpor calquer outro recurso que se estime conveniente. Teixeiro, 3 de xuño de 2015 O alcalde, Javier Francisco Caínzos Vázquez
10/06/2015 | Administración LocalMunicipal
A Coruña
Tesourería
Ingreso en voluntaria de taxas de mercados e kioscos do 2.º trimestre de 2015

Por Resolución da Tenencia de Alcaldía da Área de Facenda e Admón Pública, de data 01/06/2015, estableceuse o prazo de ingreso en voluntaria das Taxas por prestación de servizos en Mercados municipais e ocupación de terreos de uso público con Kioscos, 2º trimestre de 2015, de acordo co seguinte: Os obligados ó pagamento poderán satisface-las súas débedas a través de: CAIXA MUNICIPAL, sita na r./Franxa 20-22 Baixo, de 8:00 a 14:00 horas, de luns a venres ENTIDADES COLABORADORAS: Banco Pastor e Abanca no seu horario de costume. Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación e 83 da Ordenanza Xeral de Recadación Municipal, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A Coruña, 01 de junio de 2015 A TTE. DE ALCALDE-RESPONSABLE DA ÁREA DE FACENDA E ADMÓN PÚBLICA Asdo. Rosa María Gallego Neira
10/06/2015 | Administración LocalMunicipal
Arzúa
Padrón taxa servizo auga e saneamento

Tras confeccionarse e aprobarse o padrón de suxeitos pasivos da taxa por subminstración de auga, conservación de contadores e acometidas, correspondente ao terceiro bimestre de facturación do ano 2015, así como taxa por rede de sumidoiros e cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de 15 días hábiles contado a partir do día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao terceiro bimestre de 2015 será de 2 meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo dun mes dende a presente publicación. Arzúa, 1 de xuño de 2015 Asdo. José Luis García López Alcalde-presidente do Concello de Arzúa
10/06/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Contratación dos servizos de organización e coordinación e realización do programa “Noite de cine 2015”

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Contratación. c) Número de expediente: PCO.001.2015.00234.2. Obxecto do contrato: SERVIZOS DE ORGANIZACIÓN E COORDINACIÓN E REALIZACIÓN DO PROGRAMA “NOITE DE CINE 2015”. 3. Prazo de execución: dende o día seguinte á formalización do contrato en documento administrativo e finalizará o 30 de novembro de 2015.4. Tramitación e procedemento de adxudicación. a) Tramitación: ordinaria. b) Procedemento: aberto con multiplicidade de criterios de valoración.5. Presuposto: A) Presuposto sen IVE: 96.694,21 €; B) IVE ao 21%: 20.305,79 €; C) Presuposto total (A+B): 117.000,00 €. 6. Garantía provisional: non se esixe.7. Garantía definitiva: 5% do prezo de adxudicación, IVE excluído.8. Requisitos específicos do contratista: ver cláusulas 7 e 10 do prego.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Alférez Provisional, 2; 15003 A Coruña). b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1 do prego de cláusulas administrativas. Sobre B, subtitulado “Referencias técnicas non valorables automáticamente”: conterá a documentación de referencias técnicas non valorables automáticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias valorables automáticamente”: conterá a proposición axustada ao modelo que figura no anexo n.º 4 do prego de cláusulas administrativas. D) MOSTRAS: non se esixen. VARIANTES: non se admiten.10. Información: www.dicoruna.es 981 080 314 11. Gastos de anuncios: Os gastos correspondentes aos anuncios da licitación serán por conta do adxudicatario. A Coruña, 04 de xuño de 2015. O PRESIDENTE O SECRETARIO Diego Calvo Pouso José Luis Almau Supervía
10/06/2015 | Administración LocalMunicipal
Ares
Edicto de información pública. Aprobación inicial de expediente de modificación de créditos (transferencias de crédito)

EDICTO INFORMACIÓN PÚBLICA Aprobado na sesión plenaria extraordinaria do día 05-06-2015 o expediente de modificación de creditos (transferencias de crédito), en cumprimiento do previsto no artigo 177.2 en relación ao 169 do R. D. 2/2004, do 5 de marzo, polo que se aproba o texto refundido da Lei reguladora das facendas locais, sométese a información pública no B. O. P. polo prazo de quince días, aos efectos oportunos. O expediente se considerará definitivamente aprobado se durante o expresado prazo non se presentaran reclamacións. O que se fai público para xeral coñecemento. Ares, a 5 de xuño do 2015. O alcalde-presidente Asdo.: D. Julio Ignacio Iglesias Redondo
10/06/2015 | Administración LocalMunicipal
Fene
Secretaría
Nomeamento de policía local

Faise público mediante a súa publicación no Boletín Oficial da Provincia da Coruña que por resolución de alcaldía núm.608/2015 do 22.05.2015 resolveuse o seguinte, “PRIMEIRO.- Nomear funcionaria de carreira a Rosalía Lamas López co DNI núm.XXXXXXXXX da praza do grupo: C; subgrupo: C1; escala: administración especial; subescala: Servizos Especiais, Clase Policía Local escala básica do Concello de Fene. SEGUNDO.- Notificar a presente resolución a Djiguiba Muqoz Khalifa comunicándolle que deberá tomar posesión como funcionaria de carreira da dita praza no prazo dun mes a contar desde o día seguinte ó que se lle notifique a presente resolución. TERCEIRO.- Contra a presente resolución que pon fin á vía administrativa poderá interpoñerse potestativamente o RECURSO DE REPOSICIÓN ante o mesmo órgano que a ditou no prazo dun mes, significándolle que se interpón o recurso de reposición non poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñerse o recurso contencioso-administrativo ante o Xulgado Contencioso-administrativo de Ferrol, no prazo de dous meses, contados desde o día seguinte ao da notificación da resolución expresa do recurso de reposición, ou no prazo de seis meses, contados desde o día seguinte ao de aquel no que se teña producido o acto presunto. Non obstante, poderase impugnar directamente a resolución ante a orde xurisdicional contencioso-administrativa (artigo 116.1 da Lei 30/1992, do 26 de novembro). A tal efecto, poderase interpoñer RECURSO CONTENCIOSO-ADMINISTRATIVO, no prazo de dous meses, ante o Xulgado Contencioso-Administrativo de Ferrol, sen prexuízo de que se poida exercitar calquera outro recurso que se estime pertinente. CUARTO.- Publicar o nomeamento realizado no Boletín Oficial da Provincia”. Fene, 26 de maio de 2015 O alcalde Gumersindo P. Galego Feal
10/06/2015 | Administración LocalMunicipal
Bergondo
Secretaría
Anuncio de aprobación definitiva de modificación de Ordenanza

O Pleno do Concello de Bergondo, en sesión ordinaria celebrada o día 26 de marzo de 2015, aprobou inicialmente a modificación primeira da Ordenanza reguladora da protección de camiños e vías de titularidade municipal, co motivo da execución de talas, depósitos, carga e transporte de madeira no termo municipal de Bergondo. O expediente e o texto da modifiación da Ordenanza estiveron expostos ao público mediante anuncios inseridos no taboleiro de anuncios do Concello e no Boletín Oficial da provincia nº 44 do 6 de marzo de 2015, polo prazo de 30 días, dende o 7 de marzo ao 14 de abril, sen que durante o devandito prazo se producira ningunha reclamación. Rematado o prazo de información pública, sen que se producira ningunha reclamación, faise pública a automática aprobación definitiva do devandito expediente, así como o texto íntegro da modificación da Ordenanza, de acordo co disposto polo Pleno da Corporación, e en cumprimento do preceptuado nos artigos 49 e 70.2 da Lei 7/1985, de 2 de abril, reguladora das bases do réxime local.1. Estarán exentos da presentación de garantías os aproveitamentos madereiros e leñosos para uso doméstico, definidos no artigo 19) do Decreto 50/2014, de 10 de abril, que regula os aproveitamentos madereiros e leñosos, sempre que se cumpran os seguites requisitos: - O aproveitamento será exclusivamente para uso doméstico non sendo susceptible de comercialización. - O aproveitamento non poderá superar os 10 m3/ anuais por persona propietaria - A saca da madeira se realizará por medio de tractor e remolque cuxa carga máxima non supere os 3.000 Kg.2. Tamén estarán exentos da presentación de garantías, os vehículos que se vaian a utilizar na realización das operacións de depósito, carga e transporte de madeira talada, cuxo peso máximo autorizado sexa inferior ás 9 Tn.” O que se publica para coñecemento xeral. A modificación da presente ordenanza entrará en vigor consonte co establecido nos artigos 65.2 e 70.2 da Lei 7/1985, de 2 de abril, reguladora das bases do réxime local, unha vez transcorrido o prazo de quince días hábiles dende a súa publicación no Boletín Oficial da Provincia. Contra a citada aprobación, que é definitiva en vía administrativa, pode interporse o recurso contencioso-administrativo diante do Tribunal Superior de Xustiza de Galicia no prazo de dous meses, segundo o disposto no art.10.1. b) da Lei 29/1988, de 13 de xullo, reguladora da xurisdicción contencioso-administrativa 7 da Lei 30/1992, do 26 de novembro, do réxime xurídico das administracións públicas e do procedemento administrativo común. Bergondo, 26 de maio de 2015 A alcaldesa en funcións Luz Ana Raul German Fos Elegido
10/06/2015 | Otras Entidades y Anuncios ParticularesUniversidades
Universidade da Coruña
Facultade de Ciencias da Educación
Anuncio de acordo de inicio de expediente de recadación de prezos públicos de matrícula

Ao non poder levar a cabo a notificación persoal aos interesados, en aplicación do disposto no artigo 59.5 da Lei 30/92, de 26 de novembro, de Réxime xurídico das administración públicas e do procedemento administrativo común, publícase para os efectos de notificación, o acordo de inicio de expediente de recadación de presos públicos de matrícula. De acordo co disposto no artigo 5 da Resolución Reitoral do 27 de abril de 2012 sobre o Procedemento para a recadación de “impagados” por prezos públicos de matrícula, durante o prazo de 10 días naturais, contados desde o seguinte ao da publicación deste anuncio, o interesado terá á súa disposición o expediente para que de acordo co artigo 84 da Lei 30/92 de 26 de novembro, poida alegar e presentar os documentos/xustificantes que estimen pertinentes ante a Administración da Facultade de Ciencias da Educación, Campus de Elviña, na Coruña, teléfono 981 167000, extensión 4608. A Coruña, 25 de maio de 2015 A Decana, Ana Iglesias Galdo
30/06/2015 | Administración LocalMunicipal
Carral
Modificación puntual do acordo regulador nº 1 do prezo público por actividades deportivas, culturais, xuvenís e socioeducativas (curso de carretilleiro)

A Xunta de Goberno Local do Concello de Carral, en uso da atribución delegada polo Pleno conforme os artigos 47 do Real Decreto Lexislativo 2/2004, do 5 de marzo, polo que se aproba o Texto refundido da lei reguladora das facendas locais, e 23.2 b) da Lei 7/1985, do 2 de abril, reguladora das bases do réxime local, aprobou por unanimidade dos seus membros presentes na súa sesión ordinaria do 20 de maio de 2015 a proposta de modificación puntual do acordo regulador nº 1 do prezo público por actividades deportivas, culturais, xuvenís e socioeducativas, modificando o seu artigo 4º. epígrafe 5, no que se refire á actividade “Curso de carretilleiro”, que queda redactado como segue: O prezo público que se debe pagar ó Concello polos servizos deportivos, culturais, xuvenís e socieducativas municipais, cinguirase ás seguintes tarifas: “ Asemade, a Xunta de Goberno Local do Concello ordenou a publicación do acordo no Boletín Oficial da Provincia da Coruña. Contra o acordo que se publica, que pon fin á vía administrativa, as persoas interesadas poderán interpoñer recurso de reposición perante o Pleno do Concello no prazo dun mes, ou directamente recurso contencioso-administrativo perante o órgano desa xurisdición e no prazo establecidos na Lei 29/1998, do 18 de xuño, reguladora da Xurisdición Contencioso-Administrativa. Carral, 17 de xuño de 2015 O ALCALDE José Luis Fernández Mouriño
30/06/2015 | Administración LocalMunicipal
Arteixo
Secretaría Xeral
Aprobación listaxe definitiva dunha praza de coordinador/a técnico/a de deportes do Concello de Arteixo

Ref.: CG/mv/15 Segundo Resolución de Alcaldía nº 1253/2015 de data 19 de xuño de dous mil quince, apróbase a listaxe definitiva de admitidos/as e excluídos/as ao proceso selectivo para cobertura dunha praza, por concurso-oposición, de funcionario de carreira do posto de Coordinador/a Técnico/a de deportes, con indicación dos motivos de exclusión, no seu caso, así como queda aprobada a designación dos membros integrantes do Tribunal, de conformidade coa base 6ª da convocatoria, e aprobación da determinación do lugar, hora e data de inicio do proceso selectivo: 1. Edgardo Javier Fernandez de la Cotera Bouyahyi, Iván 2. Libia Ines Cuadros Cabezal, Miguel 3. Martha Susana Emilsen Bigotes Encinal, Natalia Veronica Lorena Jesus Bouche Landibar. Leidy Tatiana Peter Lowther Brett, Patrik Ana Maria Jose Fornells Guillamet. Cesar Ismael Zbinden Dusmet, Daniel 6. Yordanka Ivanova Russo Johannesen, Alberto 1. Denise Marie Martinez de Villa Abarrio, Sandra. Non cumpre o requisito de titulación esixida nas Bases * Tribunal Seleccionador: quedan os membros convocados o 3 de xullo ás 09:30 horas para a constitución do mesmo, e a realización da Fase de concurso: baremo de méritos, no Salón de Plenos da Casa do Concello de Arteixo. · Presidente: D. Roberto García Fernández, xefe de servizo de deportes da Xunta de Galicia (titular) e Dª. Monica Mato Seijas, INEF, Consellería de Educación (suplente). · Secretario: Dª. Cristina Garay Aguirre, técnico de Persoal e RR. HH. do Concello de Arteixo (titular) e Dª. María Soledad De Arriba Docal, xefe de servizo de persoal do Concello de Oleiros (suplente). · Vogais: - D. Antonio Pedraz Pollo, técnico de deportes do Concello de A Coruña (titular) e Dª. Carmen Castro Pombo, técnico de cultura do Concello de Carballo (suplente). - D. Manuel Calo Canosa, técnico de deportes do Concello de Cee (titular) e D. Jose Hugo Garibi Erola, técnico de deportes do Concello de Laracha (suplente). - D. Florin Marcel Boillos Zarranz, técnico de deportes do Concello de Laxe (titular) e Dª. Mihaela Cornelia Llosas Malmberg, coordinadora do departamento de educación física do Colexio Manuel Peleteiro de Santiago de Compostela (suplente). * Convocatoria do lugar, hora e data para a realización do 1º exercicio (exame teórico): Salón de Plenos da Casa do Concello, 10 de xullo de 2015, ás 09:30 horas o Tribunal, e ás 10:30 horas os/as aspirantes. Arteixo, 22 de xuño de 2015 ALCALDE PRESIDENTE Asdo.: Carlos Calvelo Martínez
30/06/2015 | Administración LocalMunicipal
Vimianzo
Anuncio delegacións de alcaldía en tenentes de alcalde e resto de concelleiros

En cumprimento do disposto no artigo 44.2 do RD 2568/1986, do 28 de novembro, faise pública a Resolución da Alcaldía núm.789/2015 de data 15/06/2015, que se transcribe literalmente: A vista das eleccións locais celebradas o 24/05/2015 e da constitución da Corporación de Vimianzo en data 13/06/2015 resulta necesario proceder ó establecemento da nova organización municipal. Considerando o disposto no artigo 21 e 23 da Lei 7/1985 do 2 de abril, reguladora das bases de réxime local, en relación cos artigos 43, 46 e 121 do Real Decreto 2568/1986, do 28 de novembro, polo cal se aproba o Regulamento de organización, funcionamento e réxime xurídico das entidades locais. No uso das atribucións legalmente conferidas, RESOLVO: PRIMEIRO.- Outorgar as delegacións especiais que se sinalan aos seguintes concelleiros: - A D. Joaquin Victor Denamiel Carranza, primeiro tenente de alcalde: Obras, Urbanismo, Facenda e Persoal. - A Dª. Zelia Lazaoui Vasnani, segunda tenente de alcalde: Benestar social, Igualdade e Ensino. - A D. Lasse Vilapriño Miteva, terceiro tenente de alcalde: Medio rural. - A Dª. Ana Irma Ladaria Telenti, cuarta tenente de alcalde: Cultura, Deportes e Mocidade. - A D. Xosé Antón Vidal Mira, concelleiro: Augas, Alumeado e Parque Móbil. - A Dª. María Élida Pequeño Lorenzo, concelleira: Turismo e Sanidade. - A D. Anselmo Ramos Martínez, concelleiro: Policía local, Protección civil e Medio Ambiente. A delegación especial comprende a dirección interna e xestión do servizo ou áreas que se delega, pero sen capacidade resolutiva mediante actos administrativos que afectan a terceiros. SEGUNDO.- Dar conta ó Pleno da Corporación da presente Resolución na primeira sesión que se celebre, notificarlla ós interesados, e publicala no Boletín Oficial da Provincia, todo iso sen prexuízo da súa efectividade dende o día seguinte da presente resolución. TERCEIRO.- Quedan derrogados os Decretos así como calquera outra resolución que se opoña ao contido do presente decreto. Así o manda e asina o Sr. Alcalde en Vimianzo, do que eu, secretaria, dou fe. O Alcalde A Secretaria” Vimianzo, a 19 de xuño de 2015 O alcalde Manuel Antelo Pazos
30/06/2015 | Administración LocalProvincial
Deputación Provincial da Coruña
Área de Acción Territorial. Servizo de Xestión de Plans. Sección de Plans Especiais
Aprobación provisional da segunda fase do Plan de travesías da anualidade 2015

ANUNCIO O Pleno da Deputación Provincial da Coruña, na sesión ordinaria que tivo lugar o 26 de xuño do dous mil quince (26/06/2015), acordou a aprobación do asunto que a continuación se menciona: Aprobación provisional da segunda fase do Plan de travesías da anualidade 2015, integrada polas obras que se relacionan a continuación, coa indicación da súa denominación e presuposto: O que se expón ao público por un prazo de dez días hábiles, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 26 de xuño do 2015. O presidente O secretario Diego Calvo Pouso José Luis Almau Supervía
30/06/2015 | Administración LocalMunicipal
Carral
Modificación puntual do acordo regulador nº 1 do prezo público por actividades deportivas, culturais, xuvenís e socioeducativas (Campamento creación artística)

A Xunta de Goberno Local do Concello de Carral, en uso da atribución delegada polo Pleno conforme os artigos 47 do Real Decreto Lexislativo 2/2004, do 5 de marzo, polo que se aproba o Texto refundido da lei reguladora das facendas locais, e 23.2 b) da Lei 7/1985, do 2 de abril, reguladora das bases do réxime local, aprobou por unanimidade dos seus membros presentes na súa sesión ordinaria do 20 de maio de 2015 a proposta de modificación puntual do acordo regulador nº 1 do prezo público por actividades deportivas, culturais, xuvenís e socioeducativas, modificando o seu artigo 4º. epígrafe 5, no que se refire á actividade “Soña. Vive, crea. Campamento de Creación artística”, que queda redactado como segue: O prezo público que se debe pagar ó Concello polos servizos deportivos, culturais, xuvenís e socieducativas municipais, cinguirase ás seguintes tarifas: “ Asemade, a Xunta de Goberno Local do Concello ordenou a publicación do acordo no Boletín Oficial da Provincia da Coruña. Contra o acordo que se publica, que pon fin á vía administrativa, as persoas interesadas poderán interpoñer recurso de reposición perante o Pleno do Concello no prazo dun mes, ou directamente recurso contencioso-administrativo perante o órgano desa xurisdición e no prazo establecidos na Lei 29/1998, do 18 de xuño, reguladora da Xurisdición Contencioso-Administrativa. Carral, 17 de xuño de 2015 O ALCALDE José Luis Fernández Mouriño
30/06/2015 | Administración LocalMunicipal
Cerceda
Secretaría
Convocatoria de xuíz de paz substituto

Convocatoria para a presentación de solicitudes co obxecto de proceder á elección de xuíz/a de paz substituto deste Concello. En cumprimento do establecido no artigo 101 da Lei 6/1985, do 1 de xullo, do poder xudicial, e, coa finalidade de proceder á elección de xuíz/a de paz substituto deste Concello, acordouse iniciar o expediente para a dita elección segun as bases seguintes: Primeira.– Obxecto da convocatoria: elección de xuíz/a de paz substituto deste municipio. Segunda.– Lugar e prazo de presentación de solicitudes: no Rexistro Xeral do Concello de Cerceda na Casa do Concello, en horario de 09.00 a 14.00 horas, durante os quince (15) días hábiles seguintes á publicación do anuncio desta convocatoria no Boletín Oficial da Provincia. Terceira.– Condicións legais dos solicitantes: as recollidas nos artigos 1.2 e 13 do Regulamento 3/1995, do 7 de xuño, dos xuíces de paz, e, no artigo 303 da Lei 6/1985, do 1 de xullo, orgánica de poder xudicial. Cuarta.– Documentación a achegar coa solicitude: -Certificación de nacemento ou fotocopia autenticada do DNI ou pasaporte. -Certificación expedida polo Rexistro Central de Penados e Rebeldes e declaración complementaria a que se refire o art.23 da Lei 68/80 sobre “si se atopa inculpado ou procesado”. -Declaración xurada de non estar incurso en ninguha das causas de incapacidade ou incompatibilidade previstas para o desempeño das funcións xudicias a expecepción das profesionais ou mercantís. -Xustificación documental dos méritos alegados. Transcorrido o prazo para a presentación de solicitudes, polo Pleno do Concello procederase á elección de xuíz/a de paz entre as persoas que, solicitándoo, reúnan as condicións legalmente establecidas. O acordo adoptarase co voto favorable da maioría absoluta dos integrantes da Corporación. De non presentarse solicitudes, o Pleno do Concello elixirá libremente. O que se fai público para xeral coñecemento. Cerceda, 22 de xuño de 2015. O alcalde José García Liñares
30/06/2015 | Administración LocalProvincial
Deputación Provincial da Coruña
Área de Acción Territorial. Servizo de Xestión de Plans. Sección de Plans Especiais
Aprobación provisional da primeira fase do Plan de travesías da anualidade 2015

ANUNCIO O Pleno da Deputación Provincial da Coruña, na sesión ordinaria que tivo lugar o 26 de xuño do dous mil quince (26/06/2015), acordou a aprobación do asunto que a continuación se menciona: Aprobación provisional da primeira fase do Plan de travesías da anualidade 2015, integrada polas obras que se relacionan a continuación, coa indicación da súa denominación e presuposto: O que se expón ao público por un prazo de dez días hábiles, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 26 de xuño do 2015. O presidente O secretario Diego Calvo Pouso José Luis Almau Supervía
30/06/2015 | Administración LocalMunicipal
Culleredo
Secretaría Xeral
Suplencia alcaldía

Por resolución ditada en data 13 de xuño de 2015, o sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación, Don Wolfgang Hans Igelmo Sulea, para a celebración do matrimonio civil entre Don CHOUAIB EVANS JADID NAMRI. B. e Dona RAQUEL IRENE ILLARREGUI ZORRO o sábado día 13 de xuño de 2015, ás 19.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 18 de xuño de 2015. O alcalde, Asdo.: Julio Sacristán de Diego
30/06/2015 | Administración LocalMunicipal
Dumbría
Convocatoria de concesión de subvencións municipais para 2015

Por acordo da Xunta de Goberno Local do día 22/06/2015 aprobáronse as bases reguladoras da convocatoria de concesión de subvencións municipais para 2015. As bases publicáronse no BOP nº 96 de 25/03/2010. O prazo de presentación de solicitudes será de 20 días naturais a contar dende o seguinte ao da publicación deste anuncio no BOP. Dumbría, 26 de xuño de 2015 O alcalde, José Manuel Pequeño Castro
30/06/2015 | Administración LocalMunicipal
San Sadurniño
Presentación de declaracións polos concelleiros

ANUNCIO PUBLICIDADE DAS DECLARACIÓNS DE BENS E ACTIVIDADES PRESENTADAS POLOS CONCELLEIROS DESTE CONCELLO En cumprimento do establecido no artigo 75.7 da Lei 7/1985, do 2 de abril, reguladora das bases de réxime local, dáse publicidade á presentación das declaracións sobre bens patrimoniais e declaracións sobre causas de incompatibilidade e actividade por parte dos concelleiros do Concello de San Sadurniño. San Sadurniño, 22 de xuño de 2015. O alcalde Secundino García Casal
30/06/2015 | Administración LocalMunicipal
As Pontes de García Rodríguez
Secretaría
Delegación especial conferida polo alcalde a prol dun concelleiro da corporación municipal para a autorización dun matrimonio civil

Delegación especial conferida polo alcalde a prol dun concelleiro da corporación municipal para a autorización dun matrimonio civil. O alcalde do Concello das Pontes de García Rodríguez, por medio de Decreto da súa autoridade nº 1152/2015, do 18 de xuño -e facultado polos artigos 61.3 da Lei 5/1197, do 22 de xullo, de Administración local de Galicia; 14 do Regulamento orgánico municipal (ROM), publicado no Boletín Oficial da Provincia (BOP) nº 179, do 20 de agosto de 2001, e 43 do Regulamento de organización, funcionamento e réxime xurídico das entidades locais (ROF), aprobado polo Real decreto 256/1986, do 28 de novembro- resolveu delegar no concelleiro da Corporación municipal Alex Roberto Sangorrin Lindio a atribución para autorizar, ao abeiro do disposto no artigo 51 do Código Civil, o matrimonio civil correspondente ao expediente gobernativo número 97/2014, tramitado polo Rexistro Civil das Pontes de García Rodríguez, e no os contraentes son don ALFONSO MIGUEL CRISPINIANO ABJIJ e dona ARAMATA CAIRO BENKACEM. O acto de autorización de matrimonio terá lugar o día un de agosto de 2015 ás 18:00 horas, no salón de sesións da Casa do Concello, debidamente habilitado para tal fin. Esta delegación faise pública no Boletín Oficial da Provincia (BOP), a teor do disposto no artigo 44.2 do ROF. As Pontes de García Rodríguez, 22 de xuño de 2015. O alcalde Valentín González Formoso
30/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29716. Santiago Viño Iglesias. Concello de Teo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Santiago Viño Iglesias, con DNI XXXXXXXXX e enderezo no lugar de Xesta - Calo, 29, Teo (A Coruña), solicita de Augas de Galicia a autorización de obras no lugar de A Xesta, parroquia de Calo (San Xoán), concello de Teo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.29716. As obras solicitadas consisten na instalación dun paso sobre un regato sen nome entre as parcelas con referencia catastral 001502900NH34A0000FZ e a parcela n.º 2095 do polígono 514, situadas no lugar de Xesta, parroquia de Calo (San Xoán), concello de Teo. As parcelas encóntranse separadas por un pequeno rego que se pretende salvar con unha pasarela de 4 m de ancho e 2 m de largo feita de formigón armado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Teo ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 15 de xuño de 2015. O xefe do Servizo Territorial Ángel Gómez Rey
30/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.48659. Concello de Santiago de Compostela

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Santiago de Compostela, con CIF P1507900G e enderezo na Praza do Obradoiro, s/n - Pazo de Raxoi, solicita de Augas de Galicia a autorización de obras na parroquia de Vidán (Divino Salvador), concello de Santiago de Compostela (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48659. As obras descríbense no documento titulado “Reparación y consolidación de la ponte de Vidán”, datado en decembro de 2014, e afecta ao leito do río Sar, no T. M. de Santiago de Compostela (A Coruña). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 15 de xuño de 2015 O xefe do Servizo Territorial Ángel Gómez Rey
30/06/2015 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de xuño de 2015

EDICTO O día 19 de xuño de 2015 aprobouse por decreto do alcalde de Ferrol o padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de xuño de 2015. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o texto refundido da Lei reguladora das facendas locais. Ferrol, 22 de xuño de 2015. O alcalde de Ferrol, Jorge Juan Suárez Fernández
30/06/2015 | Administración LocalMunicipal
Vimianzo
Cesamento de persoal eventual

A través do presente anuncio faise público que por Resolución da Alcaldía núm.784 /2015, do 12 de xuño, foi cesada como persoal eventual desta entidade local DªElina Olavide Sanchez Ortiz. O citado persoal fora nomeado por Resolución da Alcaldía do 2 de xaneiro de 2012 (Boletín Oficial da Provincia nº 7, do 11/01/2012) para o posto denominado “secretaria persoal da Alcaldía”, cunha retribución bruta anual de 23.800,00 euros. Vimianzo, a 19 de xuño de 2015 O alcalde Manuel Antelo Pazos
30/06/2015 | Administración LocalMunicipal
Vilarmaior
Dedicación exclusiva alcaldía

O concello en sesión celebrada o día dezanove de xuño de dous mil quince, adoptou o acordo que se transcribe, o que se fai público de acordo co establecido no artigo 75.5 da Lei 7/1985 do 2 de abril: “1º.- Recoñecer a dedicación exclusiva para a Alcaldía do concello, determinando que as retribucións da mesma serán 32.900 € en cómputo anual e divididas en catorce pagas iguais.2º.- A retribución revisarase anualmente, na proporción que determinen os orzamentos xerais do Estado para as retribucións do persoal ao servizo do sector público.3º.- A corporación asumirá o pago das cotas empresariais que correspondan á Seguridade Social.4º.- Publicar no BOP e no taboleiro de anuncios do concello o presente acordo, de acordo co disposto no artigo 75.5 da Lei 7/1985, reguladora das bases do réxime local.” Vilarmaior, 19 de xuño de 2015 O ALCALDE, Carlos Vázquez Quintián
30/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.47652. José Pérez Santos. Concello de Zas

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO José Pérez Santos, con DNI XXXXXXXXX e enderezo en Tapia de Casariego 47, solicita de Augas de Galicia a autorización de obras no lugar de Prado do Pozo, parroquia de Brandomil (San Pedro), concello de Zas (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47652. As obras solicitadas consisten na construción de 3 muros de contención a carón do río Xallas e dun afluente deste último, dentro da parcela 228 (polígono 7) situada no termo municipal de Zas (A Coruña). Estes muros serían de cachotería, cun espesor de 50 cm, altura duns 2 m e lonxitude de 10 m cada un deles, realizando posteriormente un recheo do extradorso dos mesmos co fin de recuperar partes da finca propiedade do solicitante. Por outra banda tamén se solicita a reconstrución dun pequeno paso de pedra, dentro da mesma finca, e situado sobre un regato afluente do río Xallas. As dimensións deste paso serían duns 70 cm de anchura, cunha lonxitude do mesmo de entre 1 m e 1,5 m de lonxitude. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Zas ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 15 de xuño de 2015. O xefe do Servizo Territorial Ángel Gómez Rey
30/06/2015 | Administración LocalMunicipal
Vimianzo
Nomeamento tenentes de alcalde

En cumprimento do disposto no artigo 46.1 do RD 2568/1986, do 28 de novembro, faise pública a Resolución da Alcaldía núm.787/2015 de data 13/06/2015, que se transcribe literalmente: A vista das eleccións locais celebradas o 24/05/2015 e da constitución da Corporación de Vimianzo en data 13/06/2015 resulta necesario proceder ó establecemento da nova organización municipal. Considerando o disposto no artigo 21 e 23 da Lei 7/1985 do 2 de abril, reguladora das bases de réxime local, en relación cos artigos 46 (“1. Los Tenientes de Alcalde serán libremente nombrados y cesados por el Alcalde de entre los miembros de la Comisión de Gobierno y, donde ésta no exista, de entre los Concejales”) e 47 do Real Decreto 2568/1986, do 28 de novembro, polo cal se aproba o Regulamento de organización, funcionamento e réxime xurídico das entidades locais. Tendo en conta a Resolución da Alcaldía núm.785/2015, de data 13/06/2015, pola que se nomea membros da Xunta de Goberno Local aos concelleiros D. Alexandru Florian Mcrae Amedey, DªMagdalene Nejjar Trush, D. Alfonso Carlos Topa Asare e DªRosa Alicia Lisa Anne Pabon Fernandez de Barrena. No uso das atribucións legalmente conferidas, RESOLVO: PRIMEIRO.- Nomear tenentes de alcalde aos seguintes concelleiros: D. Alexandru Florian Mcrae Amedey, primeiro tenente de alcalde. Dª. Magdalene Nejjar Trush, segunda tenente de alcalde. D. Alfonso Carlos Topa Asare, terceiro tenente de alcalde. DªRosa Alicia Lisa Anne Pabon Fernandez de Barrena, cuarta tenente de alcalde. SEGUNDO.- Aos tenentes de alcalde corresponderalles substituír esta Alcaldía na totalidade das súas funcións e por orde do seu nomeamento, nos casos de ausencia, enfermidade ou impedimento que o imposibilite para o exercicio das súas atribucións. TERCEIRO.- Dar a coñecer ao Pleno da Corporación a presente Resolución na primeira sesión que se celebre, notificarlla ós interesados, e publicala no Boletín Oficial da Provincia, todo iso sen prexuízo da súa efectividade dende o día seguinte da presente resolución. CUARTO.- Quedan derrogados os Decretos así como calquera outra resolución que se opoña ao contido do presente decreto. Así o manda e asina o Sr. Alcalde en Vimianzo, do que eu, secretaria, dou fe. O Alcalde A Secretaria” Vimianzo, a 19 de xuño de 2015 O alcalde Manuel Antelo Pazos
30/06/2015 | Administración LocalMunicipal
As Pontes de García Rodríguez
Secretaría
Delegación especial conferida polo alcalde a prol dun concelleiro da corporación municipal para a autorización dun matrimonio civil

ANUNCIO Delegación especial conferida polo alcalde a prol dun concelleiro da corporación municipal para a autorización dun matrimonio civil O alcalde do Concello das Pontes de García Rodríguez, por medio de Decreto da súa autoridade n.º 1151/2015, do 18 de xuño –e facultado polos artigos 61.3 da Lei 5/1197, do 22 de xullo, de Administración local de Galicia; 14 do Regulamento orgánico municipal (ROM), publicado no Boletín Oficial da Provincia (BOP) n.º 179, do 20 de agosto de 2001, e 43 do Regulamento de organización, funcionamento e réxime xurídico das entidades locais (ROF), aprobado polo Real decreto 256/1986, do 28 de novembro– resolveu delegar na concelleira da Corporación municipal Hector Martin Javier Fidel Benvenuto Perez Castilla a atribución para autorizar, ao abeiro do disposto no artigo 51 do Código Civil, o matrimonio civil correspondente ao expediente gobernativo número 25/2015, tramitado polo Rexistro Civil das Pontes de García Rodríguez, e no os contraentes son don JOSE GERVASIO JAVIER PABLO MAZABANDA GREENE e dona DORA CARMEN EPURE SOTORRA. O acto de autorización de matrimonio terá lugar o día 27 de xuño de 2015, ás 13.00 horas, no denominado Muíño de Prieto, debidamente habilitado para tal fin. Esta delegación faise pública no Boletín Oficial da Provincia (BOP), a teor do disposto no artigo 44.2 do ROF. As Pontes de García Rodríguez, 19 de xuño de 2015. O alcalde Valentín González Formoso
30/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.48812. Concello de Santiago

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Santiago de Compostela, con CIF P1507900G e enderezo na Praza do Obradoiro, s/n - Pazo de Raxoi, solicita de Augas de Galicia a autorización de obras no concello de Santiago de Compostela (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48812. As obras descríbense no documento titulado “Proxecto de acondicionamento. Rota dos Ríos. Concello de Santiago de Compostela. De Galeras a Ponte Alvar. Brañas do Sar”, datado en febrero de 2015, con afección aos ríos Sar, Sarela, Tambre e outros, no T. M. de Santiago de Compostela (A Coruña). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 15 de xuño de 2015. O xefe do Servizo Territorial Ángel Gómez Rey
30/06/2015 | Administración LocalMunicipal
Vilarmaior
Nomeamento de tenentes de alcalde

De conformidade co disposto no artigo 46 do Regulamento de Organización, Funcionamento e Réxime Xurídico das Entidades Locais, publícase o nomeamento dos Tenientes de Alcalde de entre os concelleiros da corporación: Primeiro tenente de alcalde: D. Manuel Varela López. Segundo tenente de alcalde: D. Raimundo González Becerra. Terceiro tenente de alcalde: D. Dionisio Rico Martínez. Vilarmaior, 19 de xuño de 2015 O ALCALDE, Carlos Vázquez Quintián
30/06/2015 | Administración LocalMunicipal
Boqueixón
Aprobación definitiva da modificación presupostaria número un, ano 2015, do Concello de Boqueixón

ANUNCIO MODIFICACIÓN PRESUPOSTARIA NÚMERO UN, ANO 2015, DO CONCELLO DE BOQUEIXÓN Na sesión plenaria ordinaria do Concello de Boqueixón, que tivo lugar o 13 de maio do 2015, acordouse aprobar a modificación presupostaria número un do presuposto xeral municipal para o ano 2015. Non presentándose reclamacións durante o período de exposición pública, queda definitivamente aprobada a modificación número un do presuposto xeral municipal para o ano 2015, polo que se procede a publicar o resumo por capítulos do estado de gastos e ingresos. Boqueixón, 17 de xuño do 2015. O alcalde Ovidio Rodeiro Tato
30/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.49213. Concello de Ordes

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Ordes, con CIF P1506000G e enderezo na rúa Alfonso Senra, 108, solicita de Augas de Galicia a autorización de obras no concello de Ordes (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49213. As obras solicitadas son as recollidas no proxecto “Ponte sobre o río Buxán en Barbeiros”, consistindo na construción dunha nova ponte de trabes de formigón dun único van de 8 m que unirá os camiños xa existentes en ambos lados do río Buxán. A ponte sitúase nas coordenadas X:554.325 Y:4.769.765, de xeito que a pista unirá os lugares de Peñasco e Mandaios, parroquia de Barbeiros (Santa María), concello de Ordes. A ponte realizarase mediante un taboleiro de 6 x 8,9 m e estribos de 2 m de altura. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ordes ou nas oficinas deste Servizo, situadas na rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 15 de xuño de 2015. O xefe do Servizo Territorial Ángel Gómez Rey
25/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial de Pontevedra
Información pública

EDICTO D. Andoni Marghad Llopart, como Pte. do “Tecor San Huberto”, con matrícula PO-10.082 do Concello de Valga (Pontevedra), solicita ao Departamento Territorial da Consellería de Medio Ambiente, Territorio e Infraestruturas de Pontevedra que se Ile conceda a ampliación de 534 ha de terreos particulares e de MVMC do concello de Padrón (A Coruña), e 78 ha de terreos particulares do concello de Pontecesures (Pontevedra). Polo presente edicto faise público que o expediente de ampliación está a disposición de todos aqueles que puideran ter interese nel na Delegación Territorial da Consellería de Medio Ambiente, Territorio e Infraestruturas, SERVIZO DE CONSERVACIÓN DA NATUREZA, na rúa Fernández Ladreda, 43-2.º andar, en Pontevedra, durante o prazo de UN MES, contados a partir da data da publicación deste edicto, podendo formula-las alegacións que estimen oportunas.0 que se fai público en virtude do disposto no artigo 14.2. da Lei 4/97 de Caza de Galicia. Pontevedra, 10 de xuño de 2015. O xefe territorial José Luis Díez Yáñez
25/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.47303. Peche de parcela. Concello de Abegondo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Ninive Jaime Esteban Van Duijn De la Gama solicita de Augas de Galicia, por atoparse nas marxes do río s/d, a autorización de obras, no polígono 511, parcela 1643, no lugar de Xeixade, parroquia de Sarandós (Santa María), concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47303. As obras solicitadas consisten na construción dun peche de parcela mediante murete de bloques de formigón prefabricado, postes e maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 10 de xuño de 2015. O xefe do Servizo Territorial Néstor Rodríguez Arias